Motî:adawyî - Wikipedia

# Motî:adawyî

### Èn årtike di Wikipedia.

adawyî (codjowaedje) [v.c.]

1. assaetchî ene sakî (copurade ene djin d' l' ôte seke) po l' emantchî, po profiter d' leye. N' el schoûtez nén, i vs dit totes sôres di beas cayets po vs adawyî. I dit totès mintes po-z adawyî les crapådes. I n' a nén s' parey po-z adawyî ene feme (J. Wisimus). Dj' el voe voltî, et dji m' va fé ene sacwè po sayî d' l' adawyî (E. Dethier). rl a: agritchî, amidjoler, andoûler. F. draguer, aguicher, attirer, allécher, amadouer, séduire.

2. haper, tot cåzant bén, tot emantchant ls ôtes. I lyi adawia si ptit sint-crespin. Il adaweye les crapådes di tos ses camaerådes. Li djetresse di cwårdjeus lyi adawia totes ses spågnes (J. Wisimus). rl a: aguêmter. F. subtiliser, dérober, escroquer.

3. trover, après k' on-z a yeu cwerou lontins. Et pu vola k' dj adaweye on djîsse å Fond des Tawes (J. Dwysenx). F. dénicher.

Disfondowes: adawî, adauwi, adawyî.

| adawiant, e [addj.] plaijhant(e), bén avnant(e), ki cåze bén. Il a èn adawiant pårler, elle a des adawiantès manires. Èn ome, adawiant, esteut la et lyi dit: "Nos ndè rirans adlé vosse mame" (L. Bukens). Dji n' so nén Tarzan, Eco moens James Bond, Et dj' n' a d' adawiant Rén d' pus ki tot l' monde (A. Maquet). rl a: amidjolant. F. plaisant(e), séduisant(e), charmant(e), alléchant(e), attirant(e).

Disfondowes: adawiant, adawant.

| adawieu, adawieuse u adaweyresse [o.f.n.] li ci (cene) k' adaweye èn ôte (ene ôte). rl a: andoûleu, amidjoleu. F. enjôleur (euse), flatteur (euse), amadoueur (euse).

Coinreces Payis d' Lidje.

Prin del pådje «http://wa.wikipedia.org../../../a/d/a/Mot%C3%AE%7Eadawy%C3%AE.html»

##### Views

- Årtike
- Copene
- Modêye d' asteure

##### Cweri